ครับ พอดีแม่ผมมีอาการที่ชอบเจ็บตรง ท้องมุมขวาบนอะครับเป็นมาตั้งแต่มิถุนาแล้วครับ เจ็บนิดเดียวอะครับ เป็นๆหายๆอะครับ เขาบอกมีอาการท้องอืดแน่นท้อง พอกินข้าวได้ประมาณนึงก็จุกอะครับ และช่วงนี้เขากินข้าวเยอะผมก็ไม่รู้เหมือนกันว่าเกี่ยวอะไรรึป่าว เขาเป็นคนรูปร่างอ้วนอะครับ ผมกลัวเขาเป็นมะเร็งอะครับ
สวัสดีค่ะ tharatep อาการปวดท้องส่วนบนด้านขวา ร่วมกับอาการท้องอืด แน่นท้อง อาจเกิดจาก- การมีนิ่วในถุงน้ำดี ซึ่งมักจะทำให้เกิดอาการปวดท้องบริเวณช่องท้องส่วนบนหรือด้านขวา และมักปวดร้าวไปยังไหล่ขวาหรือบริเวณหลังด้านขวา อาการปวดจะเป็นๆ หายๆ มักเกิดขึ้นหลังจากทานอาหารมื้อหนัก หรืออาหารที่มีไขมันสูง เวลาที่ปวดอาจนาน 30 นาทีหรือหลายชั่วโมง นอกจากนี้อาจมีอาการอื่นๆ เช่น อาหารไม่ย่อย ท้องอืด แน่นท้อง และอาจมีจุกเสียดบริเวณลิ้นปี่ด้วย ซึ่งปัจจัยเสี่ยงที่สำคัญของการมีนิ่วในถุงน้ำดี คือการมีโรอ้วนค่ะ- ถุงน้ำดีอักเสบ ตับอักเสบ แต่จะมีไข้ และตัวเหลืองตาเหลืองร่วมด้วย- การมีเนื้องอกในตับ หรือมะเร็งตับ แต่อาการปวดจะรุนแรงขึ้นเรื่อยๆ และมักมีอาการเบื่ออาหาร น้ำหนักลดร่วมแนะนำว่าควรไปพบแพทย์เพื่อทำการตรวจหาสาเหตุค่ะในเบื้องต้น ควรเลือกทานอาหารที่ย่อยง่าย หลีกเลี่ยงการทานเนื้อสัตว์ปริมาณมาก หรือการทานอาหารครั้งละปริมาณมาก ลดอาหารที่มีไขมันสูงต่างๆ เช่น อาหารทอด อาหารผัด งดการดื่มชา กาแฟและแอลกอฮอล์ต่างๆ เป็นต้น